Johann Georg Tideböhl

Johann Georg Tideböhl (ka Johann Georg Tiedeböhl; 14. aprill 1711 Wolgast – 15. juuni 1756 Tallinn) oli Eestimaa vaimulik.

Ta õppis usuteadust (immatrikuleeriti 6. mail 1732, oli kohal veel aastal 1735) Jena ülikoolis. Sai Tallinna toomkooli subkonrektoriks aastal 1738 ja konrektoriks aastal 1740Friedrich Croessmann,  Eduard Pabst. Beiträge zur Geschichte der Ehstländischen Ritter- und Domschule. Einladungsschrift zu der 550 jährigen Jubelfeier der Domschule zu Reval am 19. und 20. Juni 1869. Reval 1869,  seite 54; ta oli veel toomkooli raamatukoguhoidja aastast 1739. Ordineeriti 13. veebruaril/24. veebruaril 1743 õpetajaks.

Ta oli aastatel 1743–1749 Tallinna Toompea saksa koguduse abiõpetaja, aastatel 1749–1756 oli ta (kutsuti 23. veebruaril/6. märtsil 1749) sama koguduse ülemõpetaja; lisaks oli ta 14. juunist/25. juunist 1743 Eestimaa provintsiaalkonsistooriumi assessor. Ametist tulenevalt pidi ta vastu seisma kõikidele sektidele ja fanaatikutele (saksa keeles Schwärmer), kelle all mõeldi eeskätt keelustatud hernhuutlustLiivi Aarma. Põhja-Eesti vaimulike lühielulood 1525-1885. Tallinn 2007,Saaga TLA.236.1.32:1.

 Isiklikku 
Vend, Karl Bogislaus Tideböhl (1719−1770) oli Tallinna toomkooli konrektor. Poeg Johann Christian Tideböhl (1741−1807) oli õuenõunik ja Tallinna rüütli- ja toomkooli professor ja direktor, poeg Georg Gottlieb Tideböhl (1751−1806) oli Tallinna rüütli- ja toomkoolii professor

Tema tütre Anna Dorothea (1747–1803) abikaasa Thomas Sabler oli Haljala Püha Mauritiuse koguduse õpetaja, teise tütre Beata Christina (1753–1811) abikaasa Friedrich Gustav Knüpffer oli Juuru Mihkli koguduse õpetaja.

 Viited 

Kategooria:Eestimaa konsistooriumi vaimulikud assessorid
Kategooria:Tideböhlid
Kategooria:Sündinud 1711
Kategooria:Surnud 1756
Kategooria:Tallinna Toompea saksa koguduse vaimulikud